डा. धीरज जयपुर में रहती हैं, इनकी स्मृतियों में गौरैया की बात करते ही, पूरे परिदृश्य में मां की मौजूदगी होती है। इनकी मां ने इन्हें बचपन से ये बताया कि इनकी नानी को गौरैया बहुत पसन्द थी और वह कहती रहती थी कि मैं मरने के बाद गौरैया बनना चाहूंगी, और यही वजह थी की धीरज के घर में गौरैया को हमेशा दुलार मिलता रहा, खासतौर से एक टूटी टांग वाली गौरैया को, जिसको इनकी मां कहती थी कि बेटा ये तुम्हारी नानी ही हैं। भारत की संस्कृति में जीवों के प्रति प्रेम- अनुराग का यह बेहतरीन उदाहरण है, और उन मान्यताओं का भी जो पुनर्जन्म को परिभाषित करती हैं।